L 86/170 Den Europæiske Unions Tidende 31.3.2009 KOMMISSIONENS FORORDNING (EF) nr. 251/2009 af 11 marts 2009 om gennemførelse og ændring af Europa-Parlamentets og Rådets forordning (EF) nr. 295/2008 for så vidt angår de dataserier, der skal udarbejdes til statistikken over erhvervsstrukturer, og de nødvendige tilpasninger efter revisionen af den statistiske aktivitetstilknyttede produktklassifikation (EØS-relevant tekst) KOMMISSIONEN FOR DE EUROPÆISKE FÆLLESSKABER HAR - under henvisning til traktaten om oprettelse af Det Europæiske Fællesskab, under henvisning til Europa-Parlamentets og Rådets forordning (EF) nr. 295/2008 af 11. marts 2008 om statistik over erhvervsstrukturer (?), særlig artikel 11, stk. 2, litra b) og e), og ud fra følgende betragtninger: (1) Ved forordning (EF, Euratom) nr. 58/97 (?) blev der fastlagt en fælles ramme for udarbejdelse af fællesskabsstatistikker om virksomhedernes struktur, aktiviteter, konkurrenceevne og resultater i Fællesskabet. For at gøre teksten mere klar og overskuelig er forordningen blevet omarbejdet med deraf følgende omfattende ændringer af forskellige bestemmelser. (2) Kommissionens forordning (EF) nr. 2701/98 af 17. decem- ber 1998 om de datarækker, der skal tilvejebringes til brug for udarbejdelse af statistik over erhvervsstrukturer (?), må ændres for at tage højde for disse ændringer. Af hensyn til klarheden bør den afløses af nærværende forordning. (3) For at kunne udarbejde harmoniserede data, som er sammenlignelige mellem medlemsstaterne, er det nødven- digt at fastsætte hyppigheden af udarbejdelsen af de flerårige statistikker over erhvervsstrukturer og fastsætte opdelingen af resultaterne til udarbejdelse af disse statistik- ker over erhvervsstrukturer. (4) Det er nødvendigt at tilpasse nogle af betegnelserne på variablerne i bilag V efter revisionen af den statistiske aktivitetstilknyttede produktklassifikation (CPA). (5) Foranstaltningerne i denne forordning er i overensstem- melse med udtalelse fra Udvalget for det Statistiske Program UDSTEDT FØLGENDE FORORDNING: Artikel 1 Hyppigheden af udarbejdelsen af flerårige statistikker og opdelingen af de resultater, der er omhandlet i artikel 3 og 7 i forordning (EF) nr. 295/2008, er fastsat i datarækkerne i bilaget I til nærværende forordning. Medlemsstaterne udarbejder disse dataserier for referenceåret 2008 og de efterfølgende år. Artikel 2 Forordning (EF) nr. 2701/98 ophæves. Den vil dog fortsat finde anvendelse for de dataserier, der skal indberettes for referenceårene til og med 2007. Artikel 3 Bilag V til forordning (EF) nr. 295/2008 ændres som angivet i bilaget II til nærværende forordning. Artikel 4 Denne forordning træder i kraft på tyvendedagen efter offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 11 marts 2009. ()) EUT L 97 af 9.4.2008, s. 13. () EFTL 14 af 17.1.1997, s. 1. (?) EFTL 344 af 18.12.1998, s. 81. På Kommissionens vegne Joaquin ALMUNIA Medlem af Kommissionen